ΓΡΑΠΤΗ ΕΡΩΤΗΣΗ E-3870/97 υποβολή: Amedeo Amadeo (NI) προς την Επιτροπή (5 Δεκεμβρίου 1997)

Θέμα: Ανταγωνιστικότητα της ευρωπαοκής βιομηχανίας

Σχετικά με την ανακοίνωση της Επιτροπής «Η συγκριτική αξιολόγηση των ανταγωνιστικών επιδόσεων - ένα μέσον στη διάθεση των επιχειρήσεων και των δημοσίων αρχών» (COM(97)153 τελικό). Η ανακοίνωση που υποβλήθηκε αποτελεί κατάλληλη βάση εργασίας για την εφαρμογή ενός μέσου συγκριτικής ανάλυσης της ανταγωνιστικότητας (Benchmarking).

Τονίζεται η ανάγκη σταθερής συνοχής της προαναφερθείσας πρωτοβουλίας με την υλοποίηση άλλων κοινοτικών πολιτικών, και συγκεκριμένα της πολιτικής στον τομέα της έρευνας και της ανάπτυξης, της καινοτομίας, της πολιτικής της οικονομικής και κοινωνικής συνοχής και της πολιτικής για τις επιχειρήσεις.

Ζητείται από την Ευρωπαϊκή Επιτροπή να εξετάσει, μέσω του Benchmarking, τις πολιτικές που έχει υιοθετήσει, με στόχο να ελέγξει την αποτελεσματικότητά τους (εσωτερική αγορά, περιφερειακή πολιτική, έρευνα και ανάπτυξη).

Απάντηση του κ. Bangemann εξ ονόματος της Επιτροπής (30 Ιανουαρίου 1998)

Η Επιτροπή χαίρει για την επιβεβαίωση της άποψής της σχετικά με την καταλληλότητα της θέσπισης της συγκριτικής αξιολόγησης (benchmarking) ως χρήσιμου μέσου της Κοινότητας για την σύγκριση των επιδόσεων στους διάφορους στρατηγικούς τομείς που επηρεάζουν καθοριστικά την οικονομία. Η Επιτροπή πιστεύει ότι η θέσπιση συγκριτικής αξιολόγησης μπορεί να διαδραματίσει σημαντικό ρόλο στην αξιολόγηση των κοινοτικών πολιτικών.

Προκειμένου να προαγάγει την ευρεία υιοθέτηση της συγκριτικής αξιολόγησης ως μέσου για τον επηρεασμό των κατευθύνσεων πολιτικής, η Επιτροπή υλοποιεί σειρά πρότυπων έργων σε στρατηγικούς τομείς πολιτικής που επηρεάζουν τις συνθήκες πλαισίου. Η διαδικασία των πρότυπων έργων θα επιτρέψει την ανάδειξη μιας εργασιακής μεθοδολογίας για την θέσπιση της συγκριτικής αξιολόγησης, μέσω μιας συναινετικής προσέγγισης, στην οποία συμμετέχουν όλα τα ενδιαφερόμενα μέρη, στηριζόμενης στη διαφάνεια, τον διάλογο και την τεχνογνωσία. Προσδοκάται ότι η μεθοδολογία που θα αναπτυχθεί για την διαδικασία αυτή θα εφαρμοστεί συστηματικά, στη συνέχεια, σε ευρύ φάσμα τομέων, συμπεριλαμβανομένων άλλων κοινοτικών πολιτικών.

Η Επιτροπή επισημαίνει επίσης ότι έχουν ήδη προχωρήσει τα πρώτα βήματα προς την θέσπιση της συγκριτικής αξιολόγησης στις άλλες κοινοτικές πολιτικές που αναφέρονται στην ερώτηση. Το σχέδιο δράσης για την εσωτερική αγορά αποτελεί μορφή συγκριτικής αξιολόγησης, όπου η πρόοδος που επιτελείται για την επίτευξη των στόχων θα παρακολουθείται σε μόνιμη βάση. Στο πλαίσιο του ολοκληρωμένου προγράμματος για τις μικρομεσαίες επιχειρήσεις (ΜΜΕ) και την βιοτεχνία ((COM(96) 329 τελικό )), η Επιτροπή και τα κράτη μέλη θα αναπτύξουν συντονισμένες δράσεις, στο πλαίσιο των οποίων η θέσπιση συγκριτικής αξιολόγησης θα διαδραματίσει σημαντικό ρόλο στην προώθηση της βέλτιστης πρακτικής στον τομέα της διοικητικής απλούστευσης και των μέτρων στήριξης των επιχειρήσεων.

Όσον αφορά την οικονομική και κοινωνική συνοχή, ήδη τα προγράμματα περιφερειακής ανάπτυξης που συγχρηματοδοτούνται από την Κοινότητα περιλαμβάνουν, κατ' αρχήν, ποσοτικοποιημένους στόχους στηριγμένους στην ανάλυση των διαπεριαφειακών διαφορών στις οικονομικές επιδόσεις και στην ανταγωνιστικότητα. Η αποδοτικότητα των προγραμμάτων ex post αξιολογείται στη συνέχεια με βάση τους προκαθορισμένους ποσοτικοποιημένους στόχους.